C# MIDI Toolkit - CodeProject 10,880,619 members (99,399 online)
Last Visit: 31-Dec-99 18:00 Last Update: 21-Sep-14 8:59Refresh« Prev1234567891011 Next » 'n Variant van bicerin
Bicerin (Piëmontese uitspraak: [bitʃeˈriŋ]) is 'n tradisionele warmdrank wat inheems is aan die Noordwes-Italiaanse stad Turyn en van espresso (of ristretto), drinksjokolade en crema di latte (of slagroom of volmelk) berei word.
Bicerin is genoem na die Turynse koffiehuis waar dit vir die eerste keer bedien is - die Caffè al Bicerin. Die besonderhede van die oorspronklike resep bly die koffiehuis se geheim en word van generasie tot generasie oorgedra. Bicerin het sy oorsprong in die 18de eeuse bavareisa, 'n destyds gewilde warmdrank wat van koffie, sjokolade, melk en stroop berei en aanvanklik in aparte glasies bedien is. Vanaf die 19de eeu is bicerin in 'n enkele glasie bedien - in drie variasies: «pur e fiur» (meer of min vergelykbaar met hedendaagse cappuccino), «pur e barba» (koffie en sjokolade) en «’n poc ‘d tut» ("'n klein bietjie van alles").
Die laaste variasie het geblyk die gewildste te wees wat ook deur ander Turynse koffiekroeë oorgeneem is - en word tot vandag toe onveranderd bedien as bicerin. Die warmdrank se naam is afgelei van die klein glasies waarin dit voorgesit is. Bicerin was tradisionel die gewildste warmdrank wat soggens gedrink is - teen 'n prys per glasie wat vanaf die middel van die 19de eeu tot en met 5 Desember 1913 onveranderd gebly het: drie munte of 15 centesimi. Vervolgens is dit verhoog tot 20 centesimi.
Bucerin is in 2001 amptelik erken as "tradisionele Piëmontese drank".
↑ Smelt donker sjokolade in melk vir die beste resultaat
↑ Crema di latte is 'n Italiaanse variant van slagroom. 'n Ander, selfgemaakte variant kan van 500 ml melk, 100 gram suiker, 50 gram mieliemeel en 1 eetlepel vanielje-ekstrak berei word: Giallo Zafferano: Crema di latte
↑ bicerin.it: The bicerin. Besoek op 2 Julie 2019
(en) The New York Times, 8 Februarie 2006: Why Settle for Gold in Turin? The Real Prize Is a Darker Delight
(de) Tra dolce ed amore: Leben, Reisen und Kochen in Italien. Bicerin - Traditionsgetränk aus Turin
(de) essen & trinken: Bicerin - Turiner Schokoladen-Kaffee-Getränk (Duitse resep)
Ontsluit van "https://af.wikipedia.org/w/index.php?title=Bicerin&oldid=2010068"
Die bladsy is laas op 2 Julie 2019 om 23:41 bygewerk.